
De azi înainte şi pentru totdeauna 
 
Când vii în Basarabia păşeşte cu sfială, sub orice pas pământul e însemnat  de jertfa  românilor dintre 
Nistru şi Prut. O rană deschisă, mereu  adâncită de pofte imperialiste şi rareori îngrijită prin temporare  
încorporări în trupul Ńării, o rană ce poartă cu ea istoria, vorbeşte lumii prea preocupate de pacea mondială  
despre suferinŃa continuă a unui popor ce nu a năzuit  niciodată  spre mai mult decât i-a hărăzit Dumnezeu. 
Pe 27 martie,  conştiinŃele româneşti s-au adunat în Chişinău spre a omagia printr-un marş unirea şi pe 
artizanii acesteia. Lor li s-au alăturat şi membri ai Partidului Pentru Patrie, mânaŃi de chemarea de peste 
morminte a celor ce şi-au împrăştiat sângele, osemintele şi lacrimile în pământul Basarabiei. 
 
În ziua  premergătoare  festivităŃilor de sărbatorire a unirii, în faŃa mormintelor soldaŃilor români, aceeaşi 
naŃionalişti creştini au organizat un parastas de pomenire şi s-au legat prin jurământ să lupte neîncetat 
pentru unire, fiind susŃinuti şi încurajaŃi de însăşi Mitropolia Basarabiei. Semnul crucii făcut în faŃa 
mormântului eroilor neamului, întrece în semnificaŃie orice demers militant. 
 
Indiferent de contextul politic, de interesele meschine ale politicianismului sau de degradarea morală a 
societaŃii, ideea naŃională nu dispare, căci adevărul nu poate fi înfrânt. 
Instaurat prin apocaliptica teroare, comunismul murdareşte  şi acum cugetul unui segment de populaŃie din 
Basarabia. Propaganda pusă în aplicare prin seceră şi ciocan de către “eliberatorii” de la răsărit,  este de un 
ridicol care creează un comic de situaŃie atunci când se reflectă în manifestaŃii stradale. 
 
Bucuria  încadrată de suferinŃă este un sentiment unic, pe care doar un creştin trăitor îl poate percepe  şi 
doar un basarabean îl mai poate purta  cu el prin veacuri. Astfel, românul acesta, prin neîncetatele lui 
manifestări unioniste,  aminteşte  fraŃilor de peste Prut că : "DIN PETRECERILE ŞI TRAIUL TIHNIT AL 
FIILOR LUI, UN NEAM  NU A CASTIGAT NICIODATĂ NIMIC. DIN SUFERINTĂ TOTDEAUNA A 
IEŞIT CEVA MAI BUN PENTRU EL". 
 SuferinŃa, nu este întâmplător  laitmotivul acestei umile reflectări, ea întovărăşeşte în întreaga existenŃă 
sufletul basarabeanului, dar  capătă conotaŃii divine cand este suportată prin curaj şi efort necondiŃionat. 
Însăşi  sărbătorirea unirii în Basarabia implică un anumit grad de suferintă. Defaimatorii realităŃii istorice 
lovesc prin calomnii pe  orice suflet românesc care participă activ la un astfel de eveniment. 
 
Noi le răspundem detractorilor noştri şi ai idealului străbun prin versurile poetului Andrei Ciurunga: 
 
"Nu-s vinovat c-am îndârjit şacalii 
când am răcnit cu sufletul durut 
că nu dau un Ceahlău pe toti Uralii 
şi că urăsc hotarul de la Prut. 
Pământul meu, cum spune şi-n izvoade, 
l-a scris pe harta lumii Dumnezeu, 
si câŃi prin veacuri au venit să-l prade 
il simt şi-acum pe piept cât e de greu. 
De-aceea când cobor legat în fiare, 
împovărat de vina cea mai grea, 
cu fruntea-n slavă strig din închisoare: 
Nu-s vinovat faŃă de Ńara mea.” 

